ขอคำปรึกษาคุณค่ะใช้ยาคุมแบบเม็ดมา 5 ปี ประจำเดือนมาล่าสุดวันที่ 29 กุมภา เเล้วตัดสิ้นใจหยุดใช้ยา เดือนมีนาประจำเดือนไม่มา ตรวจการตั้งครรถ์ ผลขึ้นขีดเดียว จนวันนี้ยังไม่มีประจำเดือนมาเลยค่ะ ตั้งแต่หยุดยาปล่อยธรรมชาติตลอด ขอคำปรึกษาคุณ เรื่องประจำเดือนที่ไม่มาหลังจากหยุดใช้ยาคุม และโอกาสของการตั้งครรถ์ จะต้องใช้เวลาแค่ไหน ขอบค่ะ
สวัสดีค่ะ โดยปกติ เมื่อหยุดทานยาคุมกำเนิดไปแล้ว 2-3 สัปดาห์ ก็จะมีโอกาสตั้งครรภ์ได้ ส่วนประจำเดือน ก็จะมาภายใน 4-6 สัปดาห์ (หากไม่มีการตั้งครรภ์เกิดขึ้น)ทั้งนี้ หากผ่านมาเกือบ 8 สัปดาห์แล้ว ประจำเดือนยังไม่มา และไม่ได้มีการตั้งครรภ์เกิดขึ้น แนะนำควรรอดูต่อไปก่อน และหากต้องการที่จะตั้งครรภ์ ก็ให้มีเพศสัมพันธ์อย่างสม่ำเสมอต่อไปเรื่อยๆ หากประจำเดือนยังคงไม่มา และยังไม่มีการตั้งครรภ์เกิดขึ้น ก็ควรไปพบแพทย์เพื่อตรวจหาสาเหตุ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ เป็นต้น